Badmintonspilleren Jan Ø. Jørgensen er klar til kvartfinalerne ved Malaysia Open efter en sikker sejr over Kashyap Parupalli fra Indien. Den sjetteseedede dansker vandt kampen mod mod Kashyap Parapalli fra Indien med 21-17 og 21-14. Han står nu over for hjemmebanehåbet Daren Liew i sin næste kamp. Jørgensen skulle bare bruge 37 minutter på at ekspedere Parupalli, som i november 2012 slog danskeren i forbindelse med Hong Kong Open, ud af turneringen. Den indiske modstander fulgte godt med i starten af både første og andet sæt, men måtte se Jan Ø. Jørgensen slå et hul hen imod afslutningen på begge sæt. Jan Ø. Jørgensen er Danmarks højest rangerede spiller i herresingle, efter at Peter Gade har indstillet sin karriere. Jan Ø. Jørgensen er i øjeblikket rangeret som nummer 15 i verden.

Opsummering:
Den nordjyske badmintonspiller Jan Ø. Jørgensen vandt sikkert i anden runde i Malaysia og er nu videre til kvartfinalerne.